કાઉન્સિલર અંકિત બારોટના અપહરણ મામલે કોંગ્રેસના ધારાસભ્ય, મ્યુનિ. વિપક્ષના નેતા, શહેર પ્રમુખ સહિતના કાર્યકરો અને અગ્રણીઓએ કેતન પટેલના ઘર સામે ધરણાં કર્યા હતા. અંકિતના અપહરણની ઘટના બહાર આવ્યા બાદ કોંગ્રેસના સભ્યો પોલીસ સ્ટેશનમાં રજૂઆત કરવા ગયા હતા અને ત્યાંથી સીધા કેતનભાઈના ઘરે પહોંચ્યા હતા. મોડી રાત સુધી કોંગ્રેસના સભ્યોએ ધરણાં અને સૂત્રોચ્ચાર કરી પોતાના સભ્યને પરત સોંપવા માગણી કરી હતી. કોંગ્રેસના આ આશ્ચર્યજનક પગલાંના કારણે આઈબીનો સ્ટાફ દોડતો થઈ ગયો હતો અને પળેપળની જાણકારી સરકારમાં પહોંચાડી હતી.